Цицина заа иӡбны акымзаракгьы ҟалымҵаӡеит аҵара зцылҵоз, лхәыҷраамҭазтәи лҩыза дахьылбаз, деигәырӷьаны дицын, ҳәарас иаҭахузеи илгәаԥхон иахьеицыз, еицәажәацыԥхьаӡа ашықәсқәа урҭ рыбжьара ибжьарҵаз анаҟә хыхуа еиҳа-еиҳа еизааигәанатәуан, дасу ргәаҵақәа рҿы зны, аҽыкәабарҭаҿы иҭашәаз акәицқәа рыԥхара есааира ицәыҵыҷҷо-ицәыҵыҷҷо, аӡәи-аӡәи рхы-рҿқәа ирнырбаало аҟынӡа рыҽцәырго.